Mjøndalen kirke

Mjøndalen kirke er en arbeidskirke fra 1983 i Drammen kommune i Buskerud. Den er en del av Den norske kirke og hører til Mjøndalen sogn i Drammen og Lier prosti i Tunsberg bispedømme.

 Historie 
Før Mjøndalen kirke ble oppført sognet Mjøndalen til Nedre Eiker kirke.https://www.norske-kirker.net/home/buskerud/mjondalen-kirke/

 Kirkebygget 
Kirken ble oppført sentrumsnært i Mjøndalen mellom Veiavangen ungdomsskole og Mjøndalen stasjon i 1983 etter tegninger av arkitekt Elisabeth Breen Fidjestøl. Byggverket består av et kirkerom og en tilstøtende menighetssal, to kjøkken, kontorer, lagerrom, kapell, garderober, toaletter og en ungdomssal med tilstøtende peisestue. Det er oppført i tegl og tre og har 380 sitteplasser. I 2017 startet en pengeinnsamling til nytt klokketårn som ble oppført i 2020.https://kirkesok.no/kirke/062500401

 Innventar 
Prekestolen er utformet av Mathias Døviken og Øivind Amundsen i 1983, de sto også for døpefonten i samarbeid med kirkens arkitekt Elisabet Fidjestøl.https://kirken.no/nb-NO/fellesrad/drammen-kirkelige-fellesrad/menigheter/mj%C3%B8ndalen/om-oss/kirkebygg/mj%C3%B8ndalen%20kirke/ Altertavlen er et glassmaleri ved navnet «Strømmer av levende vann», utført av Hans L. Rasmussen i 1983.

 Gravlund 
Mjøndalen gravlund ligger på sørsiden av Drammenselva, øst for Mjøndalen sentrum på Rygh-kollen, rundt 2 km øst for kirken.https://www.norske-kirker.net/home/buskerud/mjondalen-kirke/

 Referanser 

Kategori:Kirker i Drammen
Kategori:Norske kirker fra 1983
Kategori:Byggverk tegnet av Elisabet Fidjestøl